Source: https://www.riigiteataja.ee/akt/731016
Timestamp: 2019-12-15 11:40:48+00:00
Document Index: 5274971

Matched Legal Cases: ['§ 1', '§ 2', '§ 2', '§ 1', '§ 2', '§ 11']

Kergele kütteõlile ja diislikütusele erimärgistamiseks lisatavate ainete loetelu ja kontsentratsioon – Riigi Teataja
Kergele kütteõlile ja diislikütusele erimärgistamiseks lisatavate ainete loetelu ja kontsentratsioon
Kergele kütteõlile ja diislikütusele erimärgistamiseks lisatavate ainete loetelu ja kontsentratsioon - sisukord
§ 1 Kergele kütteõlile lisatavad ained ja nende kontsentratsioon
§ 2 Diislikütusele lisatavad ained ja nende kontsentratsioon
Vastu võetud 19.09.2003 nr 91
RTL 2003, 105, 1609
23.03.2004 RTL 2004, 34, 542 08.04.2004
Määrus kehtestatakse «Vedelkütuse erimärgistamise seaduse» (RT I 1997, 73, 1201; 86, 1464; 2000, 33, 199; 2001, 88, 531; 2002, 44, 284; 63, 387; 2003, 2, 17) § 2 lõike 2 alusel.
§ 1. Kergele kütteõlile lisatavad ained ja nende kontsentratsioon
(1) Tolliterminalist ja tollilaost vabasse ringlusse lubatav ning aktsiisilaost väljastatav kerge kütteõli peab sisaldama erimärgistusaineid: markerit Solvent Yellow 124 (N-etüül-N-[2-(1-isobutoksüetoksü)etüül]-4-(fenüülaso)aniliin) 6,0-9,0) g 1000 liitri kerge kütteõli kohta ning punast värvainet Automate Red NR (N-etüül-N-heksüül-1-[4-(tolüülaso)tolüülaso]naftüül-2-amiin, 1-[4-(tolüülaso) tolüülaso]-2-(2-etüülheksüülamino)naftaleen) sellises koguses, et värvuse intensiivsus oleks spektraalselt ekvivalentne intensiivsusega, mille annab 4,0-6,0) g standardvärvainet Solvent Red 19 (C. I. 26050, Sudan Red 7B, N-etüül-1-[4-(fenüülaso)fenüülaso]naftüül-2-amiin,1-[4-(fenüülaso)fenüülaso]-2 -etüülaminonaftaleen) 1000 liitri kerge kütteõli kohta.
(2) Värvaine Automate Red NR asemel on lubatud kasutada muid spektraalsetelt omadustelt, lahustuvuselt ja värvuse püsivuselt analoogilisi tööstuslikult valmistatud punaseid disasovärvaineid.
(3) Lubatud on kasutada markerit Solvent Yellow 124 ja punast värvainet Automate Red NR või muid käesoleva paragrahvi lõikes 2 nimetatud vastavat punast disasovärvainet sisaldavaid tööstuslikult valmistatud markerisüsteeme, mida tuleb lisada sellises koguses, et markeri ja värvaine kogused kerges kütteõlis oleksid võrdsed käesoleva paragrahvi lõikes 1 sätestatud kogustega.
[RTL 2004, 34, 542; 8.04.2004]
§ 2. Diislikütusele lisatavad ained ja nende kontsentratsioon
(1) Tolliterminalist ja tollilaost vabasse ringlusse lubatav ning aktsiisilaost väljastatav diislikütus, mida on lubatud «Vedelkütuse erimärgistamise seaduse» § 11 lõikes 2 nimetatud tegevusvaldkonnas ning masinas ja seadmes kasutada, peab sisaldama erimärgistusaineid: markerit Solvent Yellow 124 (N-etüül-N-[2-(1-isobutoksüetoksü)etüül]-4-(fenüülaso)aniliin) 6,0-9,0) g 1000 liitri diislikütuse kohta ning sinist värvainet Automate Blue 8 GHF (1,4-bis(alküülamino)-9,10-antrakinoon) sellises koguses, et värvuse intensiivsus oleks spektraalselt ekvivalentne intensiivsusega, mille annab 10,0-15,0) g standardvärvainet Solvent Blue 35 (C.I. 61554, Sudan Blue II, 1,4-bis (butüülamino)-9,10-antrakinoon) 1000 liitri diislikütuse kohta.
(2) Värvaine Automate Blue 8 GHF asemel on lubatud kasutada muid spektraalsetelt omadustelt, lahustuvuselt ja värvuse püsivuselt analoogilisi tööstuslikult valmistatud siniseid antrakinoonvärvaineid.
(3) Lubatud on kasutada markerit Solvent Yellow 124 ja sinist värvainet Automate Blue 8 GHF või muid käesoleva paragrahvi lõikes 2 nimetatud vastavat sinist antrakinoonvärvainet sisaldavaid tööstuslikult valmistatud markerisüsteeme, mida tuleb lisada sellises koguses, et markeri ja värvaine kogused diislikütuses oleksid võrdsed käesoleva paragrahvi lõikes 1 sätestatud kogustega.
(2) Enne 1. jaanuari 2004. a rahandusministri 13. märtsi 2003. a määrusega nr 46 «Kergele kütteõlile ja diislikütusele erimärgistamiseks lisatavate ainete loetelu ja kontsentratsioon» kehtestatud ainetega erimärgistatud kerget kütteõli ja diislikütust on lubatud kasutada kuni 30. aprillini 2004. a.
(3) Määrus jõustub 1. jaanuaril 2004. a.